Diari Oficial de la Generalitat Valenciana


Sumari del DOGV 3871, del 06-11-2000 (2000/8728)

RESOLUCIÓ de 28 de setembre de 2000, de la Direcció General d'Indústria i Energia, per la qual s'autoritza administrativament Iberdrola, SA, i s'aprova el projecte d'execució de l'ampliació de la subestació transformadora de 220/132/66/20/11 kV denominada ST San Vicente, a Sant Vicent del Raspeig (Alacant).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3871

Data del DOGV
:   06-11-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/8728


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 28 de setembre de 2000, de la Direcció General d'Indústria i Energia, per la qual s'autoritza administrativament Iberdrola, SA, i s'aprova el projecte d'execució de l'ampliació de la subestació transformadora de 220/132/66/20/11 kV denominada ST San Vicente, a Sant Vicent del Raspeig (Alacant). [2000/F8728]
  
Vist l'expedient incoat pel Servei Territorial d'Indústria i Energia d'Alacant a instància d'Iberdrola, SA, relatiu al projecte d'execució de l'ampliació de la subestació transformadora de 220/132/66/20/11 kV denominada ST San Vicente, a Sant Vicent del Raspeig (Alacant).
  
Atés que la sol·licitud indicada ha seguit, al Servei Territorial d'Indústria i Energia d'Alacant, la tramitació establida en el Decret 2.617/1966, de 20 d'octubre, sobre autorització d'instal·lacions elèctriques; en el Decret 2.619/1966, d'aqueixa mateixa data, sobre expropiació forçosa en matèria d'instal·lacions elèctriques; i en la Llei 54/1997, de 27 novembre, del Sector Elèctric.
  
Atés que en el període d'informació pública no s'han presentat al·legacions al projecte tècnic.
  
Vistos l'informe favorable emés per l'òrgan instructor de l'expedient, de data 28 de juny de 2000, i l'escrit de 18 de setembre de 2000.
  
Aquesta Direcció General d'Indústria i Energia resol:
  
Primer
  
Autoritzar administrativament a Iberdrola, SA, l'ampliació de la subestació transformadora de 220/132/66/20/11 kV denominada ST San Vicente, a Sant Vicent del Raspeig (Alacant), les característiques principals de la qual consisteixen en:
  
a) Transformació
  
- 1a fase: muntatge d'un autotransformador de potència 220/132/13,2 kV-170 MVA (recuperat) i substitució de l'actual transformador de potència 132/20 kV-30 MVA per un altre nou de 40 MVA.
  
- 2a fase: substitució de l'esmentat autotransformador de 170 MVA per un altre nou 220/132/20 kV-225 MVA.
  
b) Sistema de 220 kV
  
- Muntatge de tres noves posicions de 220 kV: una per a la L/Xixona adaptant-ne l'actual posició per a la partició de barres de 220 kV, una altra per a l'autotransformador de potència 220/132/13,2 kV-170 MVA (AT-2) recuperat, i finalment una nova posició per a la bateria de condensadors BC-1.
  
c) Sistema de 132 kV
  
- Desmuntatge dels tres transformadors de tensió inductius de barres de la seua actual posició, i posterior muntatge (\*) davall l'embarrat principal.
  
- Construcció i muntatge dels suports metàl·lics necessaris per al nou aparellatge que s'ha d'instal·lar: interruptors, transformadors d'intensitat, botelles terminals, parallamps, etc.
  
- Muntatge de dos conjunts de tres botelles terminals més tres parallamps units mitjançant cable de potència sec, i també un interruptor (recuperat) i tres transformadors d'intensitat (\*) (recuperat), juntament amb els conductors i les peces de connexió necessàries, tot això en la nova posició del AT-2.
  
- Muntatge d'un interruptor i tres transformadors d'intensitat tant en la L/V de Cementos-Carrús com en la L/Rabasa-San Juan, juntament amb els conductors i les peces de connexió necessàries.
  
- Muntatge de tres parallamps en cada un dels transformadors següents: T-1, T-2, T3 i T-4, juntament amb els conductors i les peces de connexió necessàries.
  
(\*): En una segona fase, coincidint amb el canvi d'autotransformador de 170 MVA a 225 MVA es canviaran per uns altres nous adequats a la reglamentació de punts de mesura.
  
d) Sistema de 66 kV
  
- Construcció i muntatge dels suports metàl·lics necessaris per als nous parallamps que s'han d'instal·lar.
  
- Muntatge de tres parallamps en cada un dels transformadors: T-1. T-2 i T-3, juntament amb els conductors i les peces de connexió necessàries.
  
e) Sistema de 20 kV
  
- Construcció i muntatge dels suports metàl·lics necessaris per als nous parallamps que s'han d'instal·lar.
  
- Muntatge de tres parallamps en el transformador T-4, juntament amb els conductors i les peces de connexió necessàries.
  
f) Control
  
A les noves posicions de línies, transformador i bateria de condensadors de 220 kV, i a la de transformador de 132 kV, se les dotarà dels elements de protecció i control descrits en el projecte d'execució.
  
Segon
  
Aprovar el projecte d'execució i sotmetre'l a les següents condicions:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de 12 mesos comptats a partir de la notificació de la present resolució.
  
3. El titular donarà compte de l'acabament de les obres al Servei Territorial d'Indústria i Energia d'Alacant, a efectes de reconeixement definitiu i extensió de l'acta de posada en marxa.
  
4. L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
La present resolució no és definitiva en via administrativa i contra aquesta podrà interposar-se un recurs d'alçada davant el conseller d'Indústria i Comerç en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.